ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยหลักเกณฑ์วิธีการ เงื่อนไขการยื่นข้อพิพาทและการพิจารณาวินิจฉัยข้อพิพาทระหว่างผู้รับใบอนุญาตพ.ศ. ๒๕๕๕ อาศัยอำนาจตามความในมาตรา ๑๒๐ (๒)แห่งพระราชบัญญัติการประกอบกิจการพลังงาน พ.ศ. ๒๕๕๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคล ซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยหลักเกณฑ์ วิธีการเงื่อนไขการยื่นข้อพิพาทและการพิจารณาวินิจฉัยข้อพิพาทระหว่างผู้รับใบอนุญาต พ.ศ.๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ข้อพิพาท หมายความว่าข้อพิพาทหรือข้อโต้แย้งระหว่างผู้รับใบอนุญาตข้อ ๔ ให้ประธานกรรมการเป็นผู้รักษาการตามระเบียบนี้และวินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑การยื่นข้อพิพาท ข้อ ๕ หากมีข้อพิพาทเกิดขึ้นระหว่างผู้รับใบอนุญาตในการประกอบกิจการหรือการให้บริการตามที่กำหนดในพระราชบัญญัติการประกอบกิจการพลังงานพ.ศ. ๒๕๕๐ให้ผู้รับใบอนุญาตฝ่ายใดฝ่ายหนึ่งมีสิทธิยื่นข้อพิพาทให้คณะกรรมการพิจารณาวินิจฉัยได้ตามที่กำหนดในระเบียบนี้ข้อ ๖ ในการพิจารณาวินิจฉัยข้อพิพาทระหว่างผู้รับใบอนุญาตให้คณะกรรมการคำนึงถึงวัตถุประสงค์ของพระราชบัญญัติการประกอบกิจการพลังงาน พ.ศ.๒๕๕๐ เป็นหลักข้อ ๗ ข้อพิพาทที่ยื่นต่อคณะกรรมการให้ทำเป็นหนังสือและอย่างน้อยต้องระบุ(๑) วัน เดือน ปี ที่ยื่นข้อพิพาท(๒) ชื่อ และที่อยู่ของผู้ยื่นข้อพิพาทที่สามารถติดต่อได้(๓) รายละเอียดของข้อพิพาทและข้อเท็จจริง หรือข้อกฎหมายและพยานหลักฐาน (หากมี) ที่อ้างอิงประกอบด้วย(๔) ลายมือชื่อผู้ยื่นข้อพิพาทข้อ ๘ ในการยื่นข้อพิพาทผู้ยื่นข้อพิพาทอาจยื่นโดยตรงต่อสำนักงานหรืออาจยื่นโดยส่งทางไปรษณีย์ก็ได้หมวด ๒การรับข้อพิพาท ข้อ ๙ เมื่อสำนักงานได้รับข้อพิพาทแล้วให้สำนักงานลงทะเบียนรับเรื่องข้อพิพาทและออกใบรับ หรือมีหนังสือแจ้งการรับเรื่องข้อพิพาทให้ผู้ยื่นข้อพิพาททราบแล้วแต่กรณีข้อ ๑๐ ให้สำนักงานตรวจข้อพิพาทสรุปข้อเท็จจริง และข้อกฎหมาย เสนอต่อคณะอนุกรรมการพิจารณาข้อพิพาทระหว่างผู้รับใบอนุญาตโดยไม่ชักช้าข้อ ๑๑ ให้สำนักงานแสวงหารวบรวมข้อเท็จจริงและพยานหลักฐานที่เกี่ยวข้องที่จะเป็นประโยชน์แก่การวินิจฉัยข้อพิพาทและเพื่อประโยชน์ดังกล่าวสำนักงานอาจประสานงานและแจ้งให้ผู้รับใบอนุญาตผู้ยื่นข้อพิพาทหรือผู้รับใบอนุญาตคู่กรณี หรือผู้เกี่ยวข้องทำคำชี้แจงรวมทั้งจัดส่งพยานหลักฐานเพื่อยืนยันหรือหักล้างข้อเท็จจริงและข้อกฎหมายตามข้อพิพาทภายในระยะเวลาที่กำหนดรวมทั้งจะไปตรวจดูสถานที่ด้วยก็ได้ข้อ ๑๒ เมื่อสำนักงานได้ดำเนินการตามข้อ๑๑ แล้วให้จัดทำบันทึกสรุป นำเสนอคณะอนุกรรมการพิจารณาข้อพิพาทระหว่างผู้รับใบอนุญาตพิจารณาต่อไปบันทึกสรุปประกอบด้วย(๑) สรุปประเด็นข้อพิพาทที่ต้องพิจารณาวินิจฉัยและประเด็นที่เป็นเนื้อหาของข้อพิพาท(๒) สรุปข้อเท็จจริงและพยานหลักฐานที่ได้จากข้อ ๑๐(๓) สรุปข้อกฎหมายที่ต้องใช้ในการพิจารณาข้อพิพาทหมวด ๓การพิจารณาวินิจฉัยข้อพิพาท ข้อ ๑๓ ในการพิจารณาข้อพิพาทให้คณะกรรมการแต่งตั้งคณะอนุกรรมการพิจารณาข้อพิพาทระหว่างผู้รับใบอนุญาตขึ้นประกอบด้วยประธานอนุกรรมการคนหนึ่งเเละอนุกรรมการอื่นอีกไม่เกินแปดคนคณะอนุกรรมการพิจารณาข้อพิพาทระหว่างผู้รับใบอนุญาตต้องเป็นผู้มีความรู้ความเชี่ยวชาญในสาขาพลังงานคณิตศาสตร์ นิติศาสตร์ วิทยาศาสตร์ วิศวกรรมศาสตร์ เศรษฐศาสตร์ การเงิน การบัญชี ทรัพยากรธรรมชาติและสิ่งเเวดล้อมการคุ้มครองผู้บริโภค หรือสาขาอื่นอันจะเป็นประโยชน์ต่อการพิจารณาข้อพิพาทให้คณะอนุกรรมการพิจารณาข้อพิพาทระหว่างผู้รับใบอนุญาตมีหน้าที่ช่วยเหลือคณะกรรมการในการพิจารณาข้อพิพาท รวมทั้งมีอำนาจแต่งตั้งคณะทำงานหรือบุคคลหนึ่งบุคคลใดกระทำการใด ๆ ตามที่คณะอนุกรรมการพิจารณาข้อพิพาทระหว่างผู้รับใบอนุญาตมอบหมายข้อ ๑๔ ในการพิจารณาข้อพิพาทหากคณะอนุกรรมการพิจารณาข้อพิพาทระหว่างผู้รับใบอนุญาตเห็นว่าควรให้โอกาสคู่กรณีหรือบุคคลที่เกี่ยวข้องอื่นใดได้ชี้แจงและแสดงพยานหลักฐานประกอบคำชี้แจงตามสมควรก็ให้กระทำได้ข้อ ๑๕ ในกรณีที่คณะอนุกรรมการพิจารณาข้อพิพาทระหว่างผู้รับใบอนุญาตเห็นว่าข้อเท็จจริงและพยานหลักฐานยังไม่เพียงพอแก่การพิจารณาข้อเท็จจริงตามข้อพิพาทคณะอนุกรรมการพิจารณาข้อพิพาทระหว่างผู้รับใบอนุญาตมีอำนาจในการขอข้อเท็จจริงหรือความเห็นจากคู่กรณี พยานบุคคลหรือพยานผู้เชี่ยวชาญหรืออาจสั่งการและมอบหมายให้สำนักงานหรือคณะทำงานหรือบุคคลที่ได้รับการแต่งตั้งตามข้อ๑๓ ไปหาข้อเท็จจริงหรือพยานหลักฐานเป็นการเพิ่มเติมรวมทั้งจะออกไปตรวจสถานที่ด้วยก็ได้ข้อ ๑๖ เมื่อคณะอนุกรรมการพิจารณาข้อพิพาทระหว่างผู้รับใบอนุญาตเห็นว่าข้อเท็จจริงและพยานหลักฐานทุกอย่างที่เกี่ยวข้องเพียงพอแก่การพิสูจน์ข้อเท็จจริงตามข้อพิพาทแล้วให้พิจารณาทำความเห็นโดยถือเสียงข้างมากเป็นข้อยุติและจัดทำบันทึกสรุปผลการพิจารณา ความเห็นรวมทั้งยกร่างคำวินิจฉัยนำเสนอต่อคณะกรรมการเพื่อพิจารณาต่อไปให้คณะอนุกรรมการพิจารณาข้อพิพาทระหว่างผู้รับใบอนุญาตพิจารณาและสรุปความเห็นเพื่อนำเสนอต่อคณะกรรมการภายในหกสิบวันนับแต่วันรับข้อพิพาทข้อ ๑๗ เมื่อคณะกรรมการได้วินิจฉัยข้อพิพาทแล้วให้สำนักงานมีหนังสือแจ้งผลการพิจารณาวินิจฉัยพร้อมเหตุผลให้ผู้รับใบอนุญาตผู้ยื่นข้อพิพาทและผู้รับใบอนุญาตซึ่งเป็นคู่กรณีทราบข้อ ๑๘ ในการประชุมพิจารณาข้อพิพาทจะต้องมีรายงานการประชุมเป็นลายลักษณ์อักษรทุกครั้งหากมีความเห็นแย้งให้บันทึกความเห็นแย้งพร้อมทั้งเหตุผลไว้ในรายงานการประชุมและถ้าอนุกรรมการฝ่ายข้างน้อยเสนอความเห็นแย้งเป็นหนังสือก็ให้บันทึกความเห็นแย้งนั้นไว้ด้วยประกาศณ วันที่ ๒๕ มิถุนายน พ.ศ. ๒๕๕๕ดิเรก ลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๒๑ สิงหาคม๒๕๕๕ณัฐพร/ผู้ตรวจ๒๑ สิงหาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๒๖ ง/หน้า ๑/๑๗ สิงหาคม ๒๕๕๕